พอดีวิ่งเล่นแล้วฟันไปชนกับพื้นเลยหักครึ่งซี่ค่ะอยากจะทราบว่าสามารถจะดัดฟันได้มั้ยคะ
สวัสดีค่ะ จากปัญหาดังกล่าวมา น่าจะต้องไปพบทันตแพทย์เพื่อประเมินว่าที่หัก หักไปมากน้อยแค่ไหน เป็นฟันซี่ใด โดยปกติแล้วถ้าฟันหักไปบางส่วนแล้วต้องการจะดัดฟัน น่าจะต้องมีการรักษารากฟัน ครอบฟัน หรือทำสะพานฟันให้ก่อน เพื่อทดแทนช่องว่างระหว่างฟันค่ะ แนะนำปรึกษาทันตแพทย์อีกครั้งนะคะในระหว่างนี้ระวังการกระทบกระแทกเพิ่มเติม รับประทานอาหารอ่อนๆ และบ้วนปากและแปรงฟันให้สะอาดวันละสองครั้งเช้าเย็น ไม่ไปพยายามหักหรือจับฟันส่วนที่เหลือเองบ่อยๆ